##### Meža pētīšanas stacija

#### IZSOLES NOLIKUMS

2024. gada 30. aprīļa kokmateriālu **rakstiskai** izsolei

Smiltenes informācijas centra Mežoles mežu novadā

1. Izsoli organizē „Meža pētīšanas stacija” Smiltenes informācijas centrs (turpmāk – Izsolītājs).
2. Izsole notiks 2024. gada 30. aprīlī plkst 1100 Smiltens novada Launkalnes pagasta “Rauzas”.
3. Izsolē var piedalīties juridiskas un fiziskas personas (turpmāk – izsoles dalībnieki).
4. Izsole tiek organizēta saskaņā ar Meža pētīšanas stacijas izsoles noteikumiem valsts zinātniskās izpētes mežos (apstiprināti ar 27.05.2022 Meža pētīšanas stacijas rīkojumu Nr. 105e „Par izsoles noteikumiem valsts zinātniskās izpētes mežos”).
5. Pieteikumu un piedāvājumu iesniegšanas vieta: Meža pētīšanas stacijas Smiltenes informācijas centrs, “Rauzas”, Launkalnes pag., Smiltenes nov., LV-4729.
6. Pieteikumu un piedāvājumu iesniegšanas laiks: līdz 2024. gada 30. aprīļa plkst. 1100.
7. Pieteikumu iesniegšanas kārtība:
	1. Pieteikumu iesniedz, aizpildot Meža pētīšanas stacijas izstrādātu pieteikuma veidlapu, kuru var saņemt pie Izsolītāja vai interneta vietnē: https://www.agenturamps.lv/lv/izsoles/veidlapas/
	2. Iesniedzot pieteikumu, papildus jāiesniedz:
		1. pilnvara, kura apliecina uzņēmuma pārstāvības tiesības, ja uzņēmumu izsolē pārstāv persona, kuras pārstāvības tiesības nav reģistrētas Uzņēmumu reģistrā;
		2. Valsts ieņēmuma dienesta (turpmāk – VID) izsniegta izziņa par uzņēmuma darbinieku vidējiem mēneša ienākumiem. Izziņa ir par brīvi izvēlētu, nepārtrauktu trīs ceturkšņu periodu, kurš sākas ne agrāk par 2023. gada 1. janvāri. Izziņu iesniedz, ja izsoles dalībnieks ir juridiska persona vai fiziska persona, kas reģistrējusies kā saimnieciskās darbības veicēja. Izziņa apliecina izsoles dalībnieka atbilstību šī Nolikuma 9.5. punktā noteiktajai prasībai visā 2024. gada periodā;
		3. ārvalstīs reģistrētai personai izziņa, kuru izsniegusi VID līdzvērtīga nodokļu administrācijas iestāde attiecīgajā valstī un kura izdota ne agrāk kā vienu mēnesi pirms pieteikuma iesniegšanas brīža, par to, ka personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas pārsniedz 150 *euro*;
		4. kāds no šiem dokumentiem, kas apliecina nodrošinājuma samaksu:
			1. bankas apstiprināts maksājuma uzdevums;
			2. izsoles dalībnieka apliecināta internetbankas konta vai maksājuma uzdevuma izdruka, kurā kā obligāti rekvizīti ir darījuma reģistrācijas numurs un datums.
	3. Izsoles dalībnieks pēc izsoles komisijas pieprasījuma uzrāda pasi vai personas apliecību (elektronisko identifikācijas karti).
	4. Izsoles dalībnieks var neiesniegt Nolikuma 7.2.1. – 7.2.3. punktos minētos dokumentus atkārtoti, ja izsoles dalībnieks attiecīgajai komisijai iepriekš ir iesniedzis šos dokumentus, to derīguma termiņš nav beidzies, kā arī to saturs ir atbilstošs uz pieteikuma iesniegšanas brīdi esošajai situācijai.
	5. Iesniedzot pieteikumu, iesniedzējs ar parakstu apliecina sniegto ziņu pareizību, ka ir iepazinies ar izsoles Nolikumu, pirkuma līguma nosacījumiem, ka viņam nav pretenziju pret izsolāmo objektu faktisko stāvokli.
	6. Izsoles pieteikumu, piedāvājumu un pārējos dokumentus izsoles dalībnieks sagatavo latviešu valodā. Gadījumā, ja oriģinālie dokumenti (piemēram, izziņas) ir svešvalodā, šiem dokumentiem izsoles dalībnieks pievieno tulkojumu latviešu valodā ar apliecinājumu par tulkojuma pareizību. Ja dokuments nav sagatavots atbilstoši šī Nolikuma punkta prasībām, personai dalība Izsolē tiek liegta.
8. Piedāvājuma iesniegšanas kārtība:
	1. Piedāvājumu sastāda, aizpildot Meža pētīšanas stacijas izstrādātu veidlapu, kuru var saņemt pie Izsolītāja vai interneta vietnē: https://www.agenturamps.lv/lv/izsoles/veidlapas/
	2. Piedāvājumā izsoles dalībnieks norāda savu piedāvāto izsoles objekta cenu;
	3. Piedāvājumu rakstiskajai izsolei iesniedz slēgtā aploksnē, uz kuras norādīts:
		1. teksts:

*Meža pētīšanas stacijas*

*Smiltenes informācijas centra izsoles komisijai*

*Piedāvājums 2024. gada 30. aprīļa rakstiskajai izsolei*

* + 1. izsoles dalībnieka nosaukums un adrese;
	1. Piedāvājumu izsoles dalībnieks nosūta izsoles komisijai pa pastu vai iesniedz izsoles komisijai personiski kopā ar pieteikumu vai pēc pieteikuma iesniegšanas, bet ne vēlāk kā līdz Nolikuma 6. punktā norādītajam laikam;
	2. Pēc piedāvājuma iesniegšanas izsoles komisijai izsoles dalībnieks nevar grozīt vai papildināt iesniegto piedāvājumu;
	3. Pēc Nolikuma 6. punktā noteiktā termiņa atsūtītie un iesniegtie piedāvājumi netiek ņemti vērā;
	4. **Pēc izsoles Nolikuma 2. punktā norādītā izsoles sākuma laika izsoles dalībnieks nevar atsaukt savu piedāvājumu.**
1. Izsolē kā izsoles dalībnieks nevar piedalīties persona:
	1. ja tā nav izpildījusi iepriekšējās līgumsaistības ar Meža pētīšanas staciju;
	2. ja tā līdz izsolei nav samaksājusi nodrošinājumu;
	3. ja tā nav iesniegusi komisijai Nolikumā minētos dokumentus;
	4. ja tai ir VID administrēto nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;
	5. ja tās darba ņēmēju mēneša vidējie darba ienākumi ir zemāki par 937 *euro (*70 % no darba ņēmēju mēneša vidējiem darba ienākumiem valstī mežizstrādes nozarē (saimnieciskās darbības statistiskās klasifikācijas (NACE 2. red.) kods 02.20));
	6. ja persona veikusi koku patvaļīgu ciršanu, un vēl nav pagājis divpadsmit mēnešu periods pēc cirsmas, ar kuru saistīta patvaļīgā ciršana, pieņemšanas;
	7. ja tā nav ievērojusi šī Nolikuma prasības.
2. Apliecinājums tam, ka izsoles dalībniekam nav Nolikuma 9.4. punktā minēto nodokļu parādu, ir:
	1. izsoles komisijas no VID publiskojamo datu bāzes izdrukāta aktuāla elektroniskā izziņa. Tā kā VID informāciju publiskojamo datu bāzē par nodokļu parādieniekiem aktualizē divas reizes mēnesī, t.i., katra mēneša septītajā un divdesmit sestajā datumā, tad, veicot izsoli pēc kāda no šiem datumiem, izsoles komisija izdrukā attiecīgā aktuālā perioda izziņu. Ja izsoli veic mēneša septītajā vai divdesmit sestajā datumā, derīga iepriekšējā perioda izziņa;
	2. izsoles dalībnieka iesniegta VID izziņa, kas izdota vēlāk kā Nolikuma 10.1. punktā minētā izziņa;
	3. izsoles dalībnieka apliecināta izdruka no VID Elektroniskās deklarēšanās sistēmas Nodokļu maksātāju datu sistēmas par nodokļu nomaksas faktisko stāvokli, kas veikta vēlāk kā izdota Nolikuma 10.1. punktā minētā izziņa;
	4. ārvalstīs reģistrētām personām Nolikuma 7.2.3. punktā minētā izziņa.
3. Nodrošinājums:
	1. Iesniedzamā nodrošinājuma apmērs ir 10 % no izvēlētā izsoles objekta sākumcenas, kas ir noteikts katram izsoles objektam atsevišķi un norādīts Izsoles objektu sarakstā;
	2. Izsoles dalībniekam līdz Nolikuma 2. punktā noteiktajam izsoles sākumam nodrošinājuma summa jāiemaksā Izsolītāja norēķinu kontā **saskaņā ar Izsolītāja izsniegto rēķinu**;
	3. Nodrošinājums tiek ieskaitīts nosolītā izsoles objekta izpirkšanas cenā;
	4. Izsoles dalībnieks var piedalīties izsolē uz neierobežotu izsoles objektu skaitu, nepārsniedzot iemaksātā nodrošinājuma apmēru;
	5. Nodrošinājumu, kurš iemaksāts par izsoles objektu, kuru izsoles dalībnieks nav nosolījis, Izsolītājs atmaksā piecu darba dienu laikā pēc izsoles.
4. Sākumcena noteikta katram izsoles objektam atsevišķi. Sākumcenas apmērs norādīts Izsoles objektu sarakstā bez PVN.
5. Izsoles dalībniekiem ir tiesības pirms izsoles un nodrošinājuma samaksas iepazīties ar Nolikumu, izsoles objektu sarakstu, izsoles objekta pirkuma līguma nosacījumiem, izsoles objektiem, kā arī veikt izsoles objektu kontrolmērījumus.
6. Izsoles dalībnieks var iesniegt izsoles komisijai pretenziju par izsoles objekta apjomu ne vēlāk kā trīs darba dienas pirms izsoles norises dienas, vienlaicīgi iesniedzot sertificēta augošas koksnes krājas un kvalitātes vērtētāja novērtējumu izsoles objektu sarakstā iekļautai cirsmai vai sertificēta apaļkoksnes kvalitātes noteicēja un kvantitātes uzmērītāja novērtējumu izsoles objektu sarakstā iekļautiem apaļajiem kokmateriāliem. Šajā punktā minētajiem vērtētājiem jābūt sertificētiem institūcijā, kas akreditēta atbilstoši LVS EN ISO/IEC 17024 standarta prasībām attiecīgajā sfērā: augošas koksnes krājas un kvalitātes vērtētāju sertificēšana (novērtējot cirsmu) vai apaļkoksnes vērtētāju sertificēšana (novērtējot apaļos kokmateriālus).
7. Izsoles dalībnieku reģistrācija notiks 2024. gada 30. aprīlī no plkst. 9.00 līdz 11.00.
8. Izsoles veids: rakstiska ar mazāksolīšanu,
9. Izsoles dalībnieki par izsoles objektu solīto cenu piedāvā, rakstiski sastādot piedāvājumu saskaņā ar Nolikuma 8. punkta nosacījumiem.
10. Mutiski piedāvājumi rakstiskajā izsolē ir aizliegti.
11. Izsoles komisija izsoles dalībnieku klātbūtnē atver aploksnes ar iesniegtajiem piedāvājumiem to iesniegšanas secībā un:
	1. izsoles komisijas locekļi parakstās uz piedāvājumiem;
	2. atzīst par nederīgiem izsoles Nolikuma prasībām neatbilstīgus piedāvājumus;
	3. sastāda izsoles protokolu, norādot tajā piedāvājumu iesniegšanas secībā piedāvājumu iesniegšanas laiku, izsoles dalībniekus un to piedāvātās cenas;
	4. nosaka konkrētā objekta izsoles uzvarētāju izsoles objektu numerācijas secībā, kāda norādīta izsoles objektu sarakstā.
12. Izsoles objekta pirkuma tiesības iegūst tas izsoles dalībnieks, kurš nosolījis augstāko cenu. Ja par izsoles objektu tiek piedāvātas vienādas cenas, par izsoles objekta nosolītāju tiek atzīts tas izsoles dalībnieks, kurš iesniedzis savu piedāvājumu pirmais.
13. Veicot visa veida maksājumus, izsoles dalībniekam maksājuma uzdevumā obligāti jānorāda:
	1. Izsolītāja izsniegtā rēķina numurs un datums;
	2. ieņēmumu klasifikācijas kods **21490** un maksājuma mērķis (izsoles nodrošinājuma iemaksa, pirkuma maksas iemaksa);
	3. jāizdara atsauce: “**30.04.2024. MPS Smiltenes IC kokmateriālu izsole**”.
14. Izsoles dalībniekam, kurš nav reģistrējies kā PVN maksātājs, PVN tiek aprēķināts un iekasēts par nosolīto objektu 21 % apmērā.
15. Izsoles dalībniekam nosolītā cena jāsamaksā ar pārskaitījumu, saskaņā ar Izsolītāja izsniegto rēķinu, līdz 2024. gada 16. maijam, ja šajā termiņā izsoles dalībnieks nav samaksājis nosolīto cenu, viņš zaudē iemaksāto nodrošinājumu un tiesības noslēgt pirkuma līgumu.
16. Izsoles dalībniekam aizliegts uzaicināt ierasties izsoles telpā nepiederošas personas.
17. Izsoles komisijas priekšsēdētājs izsoles gaitā var izsludināt pārtraukumus.
18. Izsoles komisijas priekšsēdētājam ir tiesības izraidīt no izsoles norises telpas (vietas) personas, kuras traucē izsoles gaitu.
19. Izsoles komisijai ir tiesības atrisināt jautājumus, kuri rodas izsoles gaitā un nav atrunāti šajā Nolikumā, saskaņā ar spēkā esošajiem normatīvajiem aktiem.

Izsoles objeku apskati organizēti var veikt 2024. gada 24. aprīlī un 26. aprīlī, plkst. 9.00, pulcējoties Smiltenes novada Launkalnes pagasta “Rauzās”.

Informāciju par izsoles objektiem, Nolikumu un norēķinu kārtību sniedz Smiltenes informācijas centra vadītājs Harijs Kruška, tālr. 20291700.

Izsoles komisijas priekšsēdētājs H.Kruška

2024. gada 19. aprīlī

H.Kruška mob. tel. 20291700

harijs.kruska@agenturamps.lv